L'Ajuntament de Sagunt contactarà telefònicament amb la població major del municipi per a conéixer les seues necessitats i oferir-los ajuda personalitzada
07 d’abril 2020

​![](/media/ijrn3afg/86c_ampliacion_medidas_rp-20.jpg)  
  

L'Ajuntament de Sagunt contactarà telefònicament i de manera individualitzada amb la població major de Sagunt per a conéixer en quin estat es troben i oferir-los l'ajuda que necessiten.  
  
Tal com ha explicat l'alcalde de Sagunt, Darío Moreno, malgrat els esforços comunicatius que s'estan realitzant per a donar a conéixer les iniciatives i servicis que l'Ajuntament ha posat en marxa des que es va iniciar la crisi sanitària, hi ha un grup de població a la qual és més difícil arribar, el col·lectiu de persones més majors.  
  
Per això, l'Ajuntament de Sagunt ha posat en marxa un equip de 15 funcionaris i funcionàries que aniran contactant telefònicament amb totes les persones majors i els oferiran els servicis municipals i l'ajuda necessària per a minimitzar les seues possibilitats de risc.  
  
La Conselleria d'Igualtat i Polítiques Inclusives ha cedit a l'Ajuntament l'accés a tota la informació i llistat de contactes dels quals disposa el CEAM perquè el contacte siga possible. En este sentit, més de 5 000 persones rebran una trucada telefònica de l'Ajuntament «**per a preguntar-los i saber com estan i com podem ajudar-los. Es tracta de minimitzar al màxim el seu risc d'exposició, i això ens ajudarà a passar esta crisi com més prompte millor i a reduir el risc i nombre de defuncions, que és ara el nostre principal objectiu»**, aclarix l'alcalde de Sagunt.  
  
«**Sembla que estos últims dies estem rebent per part de les autoritats sanitàries notícies més encoratjadores, però no podem abaixar la guàrdia, i creiem que és important estar en contacte amb totes estes persones per a minimitzar la seua possibilitat de contagi i que això ens ajude a tots com a societat**», ha expressat Darío Moreno.  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-contactara-telefonicament-amb-la-poblacio-major-del-municipi-per-a-coneixer-les-seues-necessitats-i-oferir-los-ajuda-personalitzada/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-contactara-telefonicament-amb-la-poblacio-major-del-municipi-per-a-coneixer-les-seues-necessitats-i-oferir-los-ajuda-personalitzada/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-contactara-telefonicament-amb-la-poblacio-major-del-municipi-per-a-coneixer-les-seues-necessitats-i-oferir-los-ajuda-personalitzada/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-contactara-telefonicament-amb-la-poblacio-major-del-municipi-per-a-coneixer-les-seues-necessitats-i-oferir-los-ajuda-personalitzada/)